**ΠΑΡΑΡΤΗΜΑ 2**

**Φάσεις της πιλοτικής εφαρμογής- Χρονοδιάγραμμα**

Για τους εκπαιδευτικούς που υπηρετούν σε σχολικές μονάδες δικαιοδοσίας της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Αττικής:

Η υλοποίηση θα γίνει κατά την ερχόμενη σχολική χρονιά 2018-2019 σε δύο φάσεις, ως εξής:

1η φάση (Σεπτέμβριος – Δεκέμβριος 2018): Εισαγωγική Επιμόρφωση

Εισαγωγική επιμόρφωση εκπαιδευτικών που θα πραγματοποιηθεί εντός 6 ημερών, (3 διήμερα, συνολικά 27 ώρες) στο 1ο 12/θέσιο Δημοτικό Σχολείο Πανεπιστημίου Αθηνών (Μαράσλειο), οδός Μαρασλή και Σουηδίας.

**Θεματικές της επιμόρφωσης:**

* Η φιλοσοφία, το όραμα, η σχέση Παιδαγωγικής Φρενέ, Θεσμικής Παιδαγωγικής, Κριτικής παιδαγωγικής.
* Το έργο του Φρενέ, του Κόρτσακ, του Φερνάν Ουρί
* Θεσμοί στην συνεργατική τάξη-κοινότητα: Ζώνες γνωστικών ικανοτήτων και συμπεριφοράς – Υπευθυνότητες/ρόλοι – *Τόποι λόγου*: «Τι νέα;» και Συμβούλιο τάξης.
* Εργαλεία της παιδαγωγικής Φρενέ:  Ελεύθερο κείμενο – Σχολική εφημερίδα – Μικρά βιβλία – Βιβλία της τάξης - Αλληλογραφία – Βιβλιοθήκη.
* Σχολείο ανοικτό στη κοινότητα. Έξοδος στην κοινότητα.
* Τέχνη και παιδαγωγική.
* Συνεργατική τάξη και δικαιώματα των παιδιών.

Οι ημερομηνίες διεξαγωγής είναι:

***1ο διήμερο***: Παρασκευή 5 Οκτωβρίου ώρα 16.00΄-20.00΄ και Σάββατο 6 Οκτωβρίου ώρα 9.00΄ - 14.00΄

***2ο διήμερο***: Παρασκευή 2 Νοεμβρίου ώρα 16.00΄-20.00΄ και Σάββατο 3 Νοεμβρίου ώρα 9.00΄ - 14.00΄

***3ο διήμερο***: Παρασκευή 30 Νοεμβρίου ώρα 16.00΄-20.00΄ και Σάββατο 1 Δεκεμβρίου ώρα 9.00΄ - 14.00΄

2η φάση (Ιανουάριος - Μάιος 2019): Εφαρμογή και εμβάθυνση

Οι επιμορφούμενες/-οι εκπαιδευτικοί θα εφαρμόσουν την παιδαγωγική Φρενέ στις τάξεις και τα σχολεία τους και θα συμμετάσχουν σε συναντήσεις ανταλλαγής της εμπειρίας τους μεταξύ τους με στόχο την εμβάθυνση στα νέα εργαλεία και τις νέες μεθόδους (συνολικά 25 ώρες).

Οι ημερομηνίες διεξαγωγής τους είναι:

Πέμπτη 10 Ιανουαρίου, ώρα 16.00΄- 20.00΄

Πέμπτη 7 Φεβρουαρίου, ώρα 16.00΄- 20.00΄

Πέμπτη 7 Μαρτίου, ώρα 16.00΄- 20.00΄

Πέμπτη 4 Απριλίου, ώρα 16.00΄ - 20.00΄

Πέμπτη 9 Μαΐου, ώρα 16.00΄-20.00΄

Σάββατο 25 Μαΐου, ώρα 9.00΄ - 14.00΄

Επιπλέον των συναντήσεων αυτών ενδέχεται να δοθεί η δυνατότητα στους συμμετέχοντες/ουσες εκπαιδευτικούς να παρακολουθήσουν μαθήματα συναδέλφων τους μέσα στην τάξη και στη συνέχεια να συμμετάσχουν σε συζήτηση ανατροφοδότησης και αναστοχασμού. Οι συνεδρίες αυτές δεν θα επηρεάζουν το ωρολόγιο πρόγραμμα κάθε σχολείου.

Τέλος, οι εκπαιδευτικοί θα κληθούν να συντάξουν και να παραδώσουν ως τις 15 Μαΐου ατομικά ή/και συλλογικά κείμενα που να αποτυπώνουν την εμπειρία της εφαρμογής των τεχνικών Φρενέ στην τάξη και το σχολείο τους. Ορισμένα από τα κείμενα αυτά θα χρησιμοποιηθούν για την έκδοση ενός συλλογικού τόμου για την παρουσίαση και τη διάχυση των αποτελεσμάτων του πιλοτικού προγράμματος.